cyanic-selkie/wikianc huggingface dataset:
جو بایډن
ودونه، د حقوقو ښوونځی او لومړۍ دنده (۱۹۶۶-۱۹۷۲)
د ۱۹۶۶ز کال د اګست مياشتې په اوه ويشتمه نېټه، بايډن له نيليا هانتر (۱۹۴۲-۱۹۷۲) سره واده وکړ، هغه د سايراکوز په پوهنتون کې محصله وه، سره له دې چې د هغې مور او پلار هيله درلوده چې هغه له يو رومي کاتوليک سره واده وکړي، خو په خپلو والدينو غالبه شوه؛ د واده مراسم د نيويارک د سکينيټليس په يوه کاتوليکه کليسا کې تر سره شول. دوی درې بچيان درلودل چې دا دي: جوزف ار. «بيو» بايډن درېيم (۱۹۶۹-۲۰۱۵)، رابرټ هنټر بايډن (په ۱۹۷۰ز کې زېږېدلی) او ناومي کرسټينا «امي » بايډن (۱۹۷۱-۱۹۷۲).
په ۱۹۶۸ز کال کې بايډن له سيراکيوز پوهنتون څخه په حقوقو کې دوکتورا تر لاسه کړه او په خپل ټولګي کې له ۸۵ څخه يې ۷۶ يمه درجه خپله کړه، وروسته له دې چې د يوې پېژندل شوې «تېروتنې» له امله په يو پړاو کې ناکام شو او دا له هغه وروسته چې په لومړي کال کې د يوې لېکنې لپاره د قانون د کتنې پر مهال يې له يوې مقالې څخه ادبي غلا کړې وه. هغه په ۱۹۶۹ز کال کې د ډالوير د وکيلانو ټولنه کې داخل شو.
تر هغه وخته چې د سنا مجلس لپاره يې په ټاکنو کې برخه نه وه اخستې بايډن د ويټنام د جګړې نه ملاتړ کړی و او نه يې مخالفت کړی و، خو کله چې نوماند شو بيا يې د جګړې په اړوند د نيکسن د کارونو مخالفت څرګند کړ. د ډالوير او سيراکيوز په پوهنتون کې د زده کړو پر مهال، په داسې حال کې چې ډېر سرتيري د ويتنام جګړې ته استول شوي وو، د بايډن د سرتيري نوماندي پنځه ځلې وځنډول شوه. په ۱۹۶۸ز کال کې، ديوې بدني ازموينې پر بنسټ هغه ته په نظامي برخه کې په مشروط ډول يو ځل بيا طبي ځنډ ورکړل شوی و؛ په ۲۰۰۸ز کال کې، د بايډن يو وياند وويل «په ځوانۍ کې د سابندۍ» له امله هغه ځنډول شوی و.
شخصي ژوند
هغه يو انسان دی.
ميوند بانک
میوند بانک د بانک ډول: خصوصي تجارتي بانک. د تاسیس کال: ۲۰۰۹/۱/۱. د ثبت ګڼه، ۵۱۱۲۴۰ کارمندان ۸۴۸ فرست بکس ۱۸۲ مبایل نمبر ۰۰۹۳۷۰۰۷۰۰۳۰۰ ایمل او ویب سایټ: www.Maiwandbank.com,info@maiwandbank,co ادرس: طره باز خان څلور لارې شهر نو، کابل افغانستان. میوند بانک(Maiwand Bank) میوند بانک یو داخلي خصوصي تجارتي بانک دی چې په کال ۲۰۰۹ د جنوري په لومړی نېټه یې د ۳۰۷۵ میلیون افغانی یا ۷،۵ میلیون امریکایي ډالره ابتدایي پانګه سره د افغانستان بانک څخه خپل لېسنس تر لاسه کړ. مرکزي دفتر، کابل افغانستان. دمیوند بانک سهمدارن(shareholders) ګڼه نوم وظیفه ملت سهم
۱ محترم داکتر فریدون نورزاد تجار افغان ۵۰٪
۲ محترم حاجي نصیر احمد تجار افغان ۲۰٪
۳ انجینر علاو الدین تجار افغان ۲۰٪
۴ محترم حاجي عبدالصمد تجار افغان ۱۰٪
د میوند بانک د نظارت هیئت(board of super vision) ګڼه نوم وظیفه ملت
۱ محترم اګروال رئیس هندی
۲ محترم جاوید عزیزي عضو افغان
۳ محترم قیام عضو افغان
۴ محترمه شکیبا عضو افغان
۵ محترم کامل عضو افغان
د میوند بانک مشاور(Advisor) ګڼه نوم وظیفه ملت
۱ محترم دیبک شرما مشاور ارشد هندی
د میوند بانک اداري هیئت(Boar of management) ګڼه نوم وظیفه ملت
۱ محترم عنایت الله فضلي د رئیس او اجرایوي هیئت افغان
۵ محترم سنچی پرابهو عملیاتي آمر هندی
۶ محترم راچندر سنګسوندا د خطر د منجمنټ آمر هندی
۷ محترم متی نیب د خزانه دار یا ارشد مدیر هندی
د میوند بانک داخلي تفتیش( internal Audit) ګڼه نوم وظیفه ملت
۱ محترم موکش ورما د داخلي برسیو آمر هندی
د دې حساب خصوصیات : GBP USD AFNEUR حساب پرا نیستل کیږي. هیڅ ډول مصرف نلري. یو چیک بوک مفت ورکول کیږي. مشتري ته کارډ مفت ورکول کیږي. ATMانټر نیټي بانکداري مفت کیږي. چیک اجرا مفت کیږي. معیادي حساب((Fixed Deposit Account دغه حساب هر تجار او غیر دولتي موسسات خلاصولای شي چې وخت معین کیږي ،یعنې مشتري دپیسو دتحویل په وخت کې په بانک کې قرار داد امضا کوي او په هغه کې وخت معین کوي چې مشتري نشي کولئ دټاکلي وخت څخه مخکې خپلې پیسې وباسي حد اقل وخت یې درې (۳) میاشتې دی او مشتري کولی شي  چې د (۶)میاشتو، (۳)میاشتو او یو کال قرارداد امضا کړي، حد اقل وخت یې یو کال او حد اکثر وخت یې پنځه کاله دی .بانک مشتري ته ٪۶٬۵ګټه ورکوي ، د۱۲   کالو څخه کم عمره اشخاص د باصلاحیته شخص په موجودیت کې کولای شي چې حساب خلاص کړي ، حداقل پیسې په دې حساب کې باید ۱۰۰۰۰افغانۍ اویا ۳۰۰یورو / امریکایی ډالر /انګلیسي پونډ وي. سپما حساب (Saving Account) د سپماحساب د پرانیستلو شرط دادی هر مشتري باید ۱۰۰۰ امریکایي ډالر یا ۵۰۰۰۰افغانۍ ولري، بانک د کال ٪۶٬۵ د موجوده بیلانس ګټه ورکوي چې وروسته د هرو ۶میاشتو لپاره مشتري کولی شي چې خپل حساب بند یا هم دوام ورکړي. د سپما حساب تفصیلات په لاندې ډول دي د موسساتو او افرادو لخوا د حسابونو پرانیستل دحساب پرانیستل د اشخاصو لخوا چې عمریې له ۱۲ کلونو څخه پورته وي. د حسابونو پرانیستل د ۱۸ کلونو څخه د کم عمره افرادو لپاره د یوه باصلاحیته شخص لخوا. د حساب د پرانیستلو په وخت کې د کوم مصرف نشتون. د پیسو داخیستلو او یا هم اېښودلو په وخت کې د کوم بانکي چارج نشتون. حداقل پیسې په حساب کې باید ۱۰۰۰ افغانۍ، ۱۰۰امریکایي ډالر، ۱۰۰ یورو ۱۰۰، پونډ وي. د ګټې ورکړه دمارچ،جون، سپټمبر، د سمبر د هرې ربع په اخر کې. د چکونو راټولول. د پیسو اخیستل بېدون د چک بوک څخه. د هرې میاشتې په اخر کې د پیسو ګټه اضافه کیږي.
میوند بانک د خپلو مشتریانو د لاهوساینې لپاره د صرافی اتومات ماشینونه فعاله کړي ترڅو د پیسو د لیږد رالیږد څخه مخنیوی او همدارنګه ۲۴ ساعته وکولای شي چې خپلې معاملې بې له کوم مشکله ترسره کړي میوند بانک په هرو لویومغازو ،فروشګاوو ، هوټلونو او نورو ځایونو کې فعاله د صرافی ماشینونه لري چې هر مشتري د بانک دحساب په درلودلو سره دا کارت جوړولی شي او د آسانتیاوو څخه یې استفاده کولای شي. ماستر کارت (Master Card)
۴: څلورمه برخه د ډیټا تحلیل Data Analysis د میوند بانک بیلانس پاڼه(Maiwand banks’ Balance sheet)
دارایي(Assets)
په لاندې لومړي شکل کې لیدل کیږي چې د میوند بانک مجموعي شتمني په ۲۰۱۶ کال کې ۲۳۸۳۳۷۸۱ میلیونه وه خو په ۲۰۱۷ کال کې مجموعي شتمني د ۲۰۱۶ په نسبت زیاته شوې ده چې کچه یې تقریبا ۲۵۴۱۴۸۵۰ میلیونه ده. د میوند بانک دارایي
سرچینه: د میوند بانک د ۲۰۱۶/۲۰۱۷ کلونو بیلانشیټ پاڼه پورونه (Liabilities) Liabilities پورونه د شرکت مسولیت دی دا هغه پورونه دي چې پور ورکوونکی مخکی لا پور شوی دی. او دوی معمولا د خپل حساب په عنوان Payable کلمه لري. د ملکیت د مساوات سره سره کولای شو چې د دارایي د سرچینې منبع وګڼو، همدارنګه د کمپنۍ د  دارایي د بیا حق غوښتلو په معنا ده، مثلا د شرکت د بیلانس پاڼه دا راپور ورکوي چې ۱۰۰۰۰۰ دی او همدارنګه  Accounts Payable  مو ۴۰۰۰۰  دی او همدارنګه د ۶۰۰۰۰  owners equity لرو، د شرکت د شتمنیو سرچینې پورونه اوعرضه کوونکی دی چې عرضه کوونکی د ۴۰۰۰۰ ډالرو لپاره او مالیکن د ۶۰۰۰۰ لپاره پور ورکوونکی او عرضه کوونکی د شرکت د شتمنیو په وړاندی ادعا لري او مالک ادعا کولی شي چې د حساب ورکونې وړ پیسې ورکړل شوې وروسته پاتې دی. په liabilities کې هغه حسابونه هم شامل دي چې مخکې ترلاسه شوي وي د راتلونکی خدمت لپاره ، کله چې یو مبلغ ترلاسه کیږی( د نغدو پیسو په توګه ثبت کیږی) چې تر اوسه لا نه دي ترلاسه شوي شرکت د عواید راپور ورکولو دفاع کوي او د هغی په ځای د مسولیت راپور ورکوي لکه د Unearned Revenues یا د Customer Deposits پیرودونکو زیرمې په دې اړه د لا پو هاوي لپاره د پورونو وضاحت ته ځو چې په پورونو کې کوم شیان شامل دي. Notes Payable د یا داښتونو ورکړې Accounts Payable د ورکړې وړ حسابونه Salaries Payable د معشاتو ورکړې Wages Payable د مزدونو ورکړې Interest Payable د مفاد ورکړې Other Accrued Expenses Payable د پیسو وړ نور لګښتونه Income Taxes Payable د مالیاتو ورکړه Customer Deposits د مشتریانو جمع Warranty Liability د تضمین مسولیت Lawsuits Payable د قوانینو ورکړې Unearned Revenues له لاسه ورکړل شوي عواید Bonds Payable د بانډونو ورکړې دا هم د میوند بانک د پورونو حساب
د میوند بانک د شخصي شبمني ګراف:
په ۳ شکل کې لیدل کیږي چې میوند بانک په ۲۰۱۶ کال کې د ۱۲۷۷۳۴۶ په اندازه شخصي سرمایه درلودله خو په ۲۰۱۷ کال کې د نوموړي بانک سرمایه ۱۰۵۸۰۰۷ ته را ټیټه شوې ده نو ددې څخه ویلای شو چې میوند بانک په ۲۰۱۶ کال کې ډیره شخصي سرمایه درلودله نسبت ۲۰۱۷ کال ته هغه علتونه چې د یاد بانک د سهم دارانو سرمایه په ۲۰۱۷ کال کې کښته شوې ده هغه د سهمونو لګول دي په عامه پروژو کې چې دا ددې علت شو چې سرمایه را ټیټه شي. د بیلانس پاڼې نسبتونه (Balance sheet ratios) د بیلانس پاڼې نسبت د بیلانس شیټ په اړه مختلف لوازمات پرتله کوي تر څو تعقیب کړي د سوداګری مکلفیت liquidity موثریت  efficiency  او مالی جوړښت financial structure  د یو تجارت اوس غواړم چې د بیلانس پاڼې ډیر مشهور درته تشریح کړم چې د بیلانس پاڼې د تحلیل لپاره استعمالیږي. د مکلفیت نسبت Liquidity Ratios د مکلفیت نسبت د کمپنۍ توانایي اندازه کوي چې څومره توانایي لري چې لنډ مهاله پورونه اړتیاوې پوره کړي، هغه ډیر عام نسبتونه چې د مکلفیت په نسبت کې پکاریږي په لاندې ډول دي. جاري نسبت Current ratio: ټوله جاري شتمني تحلیل کوي د جاری پورنو سره چې ووینو چې په کافي اندازه جاري شتمني لرو چې جاري پورونه ورباندې اداء کړو. Current ratio= total current assets-total current liabilities چټک نسبت Quick ratio : ټوله جاري شتمني تحلیل کوي د جاری پورونو سره بغیر له د ګدام حساب څخه چې ووینو چې کافي اندازه شتمني شتون لري چې موجوده مجبوریت ورباندې اداء کړو په نږدی راتلونکي کې.
موثره نسبت(Efficiency Ratios) موثره نسبت تحلیلوي د کمپنۍ توانایي د شتمنی استعمال او د پورونو ترتیبول. ځینې موثره نسبتونو کې ګدام Inventory turnover ratio د شتمنی دوران نسبت asset turnover او طلبات turnover ratio receivable شامل دي. دا تناسب اندازه کوي چې څنګه په اغیزمنه توګه یو شرکت د عایداتو تولید کولو او د دوی شتمنیو اداره کولو توان لري تر څو خپل عایدات وکاروي عموما دغه نسبتونه په تولیدي کمپنیانو کې پکاریږی، هغه ډیر عام نسبتونه چې په موثره نسبت کې پکاریږی په لاندی ډول دی. د حساب ترلاسه کولو وړ بدلونAccounts receivable turnover  : د کال لپاره د خالص کریډیټ پلورnet credit  پرتله کوي ترڅو معلومه کړي چې څومره ژر چټک طلبات receivables  راټول شوي دي. د ګدام دوران Inventory turnover :د کال لپاره دهغو توکو مصرف پرتله کوي چې په منځني ډول د انفرادي توکو لپاره پلورل کیږي تر څو دا معلومه کړي چې کاروبارونه څومره چټک خپل اجناس پلوري.
د حساب ورکړې دوران Accounts payable turnover:د ټولو عرضه کوونکو پیرودنو پرتله کول اوسط حسابونو average accounts لپاره پرتله کوي چې دا معلومه کړي چې ایا سوداګر خپل عرضه کوونکي ته عرضه ډیر ژر یا ډیر ناوخته برابروي.
د مالي ساختمان نسبت(Financial payable turnover) د مالي ساختمان نسبت د دوه بخښونو په مرسته تحلیل کیږي په مالي اظهارنامه کې financial statements نتیجه اخیستوونکي تناسب په داسې طریقه تغیر کیدای شي چې ممکنه نه وي کله چې د مختلفو توکو تغیر(جلاوالی ) وکړي. هغه ډیر عام نسبتونه چې د مالي ساختمان نسبت کې پکاریږی په لاندې ډول دې. د پور د شتمني نسبتDebt to equity ratio : د شتمني د نسبت ټوله مبلغ تحلیل کوي لوړ تناسب  ښیي چې د سوداګرۍ مالي جوړښت کیدای شي ډیر پور ولري، چې د دیوالي bank ruptcy  کیدو خطر زیاتوي. Debt/equity ratio = Total liabilities ÷ Total equity د نسبتونو استعمال ځایونه Use of Ratios نسبت د دوو شمیرو پرتله کول د یو شمیرو تناسب په توګه د بلې برخې لپاره یا د یو بل فیصدي د یوه په بل کې. د بیلانس پاڼې هغه مهم نسبتونه چې زه یې غواړم خپل په بیلانس پاڼه کې وڅیړم په لاندې ډول دي. Current ratio = Total current ÷ Total current liabilities Debt/asset ratio = Total liabilities ÷ Total assets Equity/ asset ratio = Total equity ÷ Total assets Debt/equity ratio = Total liabilities ÷ Total equity Working capital = Total current assets – Total current liabilities جاري نسبت (Current ratio) Current ratio = Total current assets ÷ Total current liabilities 2016 Current ratio = 23833781/ 22556435 = 1.056629 2017 Current ratio = 25414850/ 24356843 = 1.43438
په پورته ۵ شکل کې لیدل کیږي چې د میوند بانک Debt/Asset ratioپه ۲۰۱۶ کال کې د ۰،۹۴۶۴۰۶ وه یعنی په همدې اندازه د بانک په شتمنۍ کې پورونه پوښلي ده او په ۲۰۱۷ کې همدې کچې ته ډیره نږدې وه. شتمنی دارایی نسبت(Equity/ asset ratio) Equity/ asset ratio = Total equity ÷ Total assets 2016 Equity/ asset ratio = 1277346/23833781= 0.053594 2917 Equity/asset ratio = 1058007/25414850 = 0.041629
په پورته ۶ شکل کې لیدل کیږي چې په ۲۰۱۶ کال کې د میوند بانک د شتمنۍ نسبت د ۹،۰۵۳۵۹۴ افغانۍ شکیلوي یعنی د بانک د یو واحد شتمني په مقابل کې ۵۶ سلنه په سرمایه پوښل شوېده چې نسبت ۲۰۱۷ کال ته کچه یې لوړه ده او په ۲۰۱۷ کال کې د نوموړي بانک د شتمني نسبت د ۰،۰۴۱۶۲۹ په اندازه وه یعنې ۴۴ سلنه یې په خپلنی شتمنۍ پوښل شوې وه. د پور/ شتمني نسبت(Debt/ equity ratio) Debt/equity ratio = Total liabilities ÷ Total equity 2016 Debt/equity ratio = 22556435/1277346 = 17.65883 2017 Debt/ equity ratio = 24356843/108007 = 23.02144
په پورته ۷ شکل کې معلومیږي چې په ۲۰۱۶ کال کې د میوند بانک یاد نسبت ۱۷.۶۵۸۸۳ دی خو په ۲۰۱۷ کال کې یاد رقم ۲۳۰.۰۲۱۴۴ ته پورته شوی ده چې نسبت تیر کال ته بانک د زیات خطر سره مخامخ دی. پکار سرمایه (Working capital) Working capital = Total current assets – Total current liabilities 2016 Working capital = 23833781/22556435 = 1.056629 2017 Working capital = 2541850/24356843 = 1.o43438
په پورته ۸ شکل کې معلومیږي چې په ۲۰۱۶ کال کې د میوند بانک کاري شتمنتي د ۱.۰۵۶۶۲۹ افغانیو په اندازه وه یعنی نوموړی رقم د بانک سوچه پانګه ښیي او په ۲۰۱۷ کال کې نوموړې نسبت هم ۲۰۱۶ کال ته نږدې وو ددې څخه دا معلومیږي چې د نوموړي بانک سوچه پانګه ۵۰ سلنه ده. ۵: پنځمه برخه نتیجه ګیري(conclusion) لکه څرنګه چې په ننی زمانه کې د بانک لپاره اړین ضرورت دی چې باید د بانکي خدماتو څخه برخمن او د بانکونو د خدماتو څخه استفاده و کړو خو زموږ خلک اوس هم د بانکونو په اړه پور معلومات نلري او هم خپلې شتمنی د خاورو لاندې او داسې نورو ځایونو کې پټوي چې دا د دوی د شتمنۍ لپأره لوی خطر دی چې خطا ډیر وخت د پیسو د خرابیدو لامل ګرځي نو ما غوښتل چې د دوی د مخنیوي لپاره بانکي خدمات او همدارنګه د بانګ بیلانس پاڼه تحلیل او وڅیړم چې نتیجه یې داسې ارزولای شو، په ۲۰۱۷ کال کې نسبت ۲۰۱۶ کال ته د میوند بانک دارایي ۱.۵۸۱.۰۶۹ په اندازه زیاته شوې ده چې یاد رقم د بانک لپاره یوه لویه لاسته راوړنه ده. په ۲۰۱۷ کال کی نسبت ۲۰۱۶ کال کې د میوند بانک د پورونو حساب د ۱،۸۰۰،۴۰۸ اندازه زیاته شوی یعنی مشتریان د بانک سره نسبت ۲۰۱۶ ته ډیره شتمني ایښې ده. په ۲۰۱۷ کال کې نسبت ۲۰۱۶ کال ته د میوند بانک شتمني د ۲۱۰،۳۳۹ په اندازه کمه شوې ده. همدارنګه په یاده څیړنه کې مو د بیلانس پاڼې د نسبتونو څخه یادونه وکړه چې د میوند بانک توانیدلی وو چې په ټولو نسبتونو کې خپل جریان په عادي حالت کې وساتي چې میوند بانک په یادو ټولو نسبتونو کې په ښه حالت کې قرار درلود. میوند بانک په افغانستان کې د بانکدارۍ په ډګر کې یو مخکښ داخلي بانک دی چې په هیواد کې په مختلفو تولیدي او غیر تولیدي پروژوکې ونډه لري. میوند بانک په تیرو ۱۰کلونو کې په کلي ‌ډول تقریبا ۲۱۷۰ نفره په کار ګمارلي چې اوس مهال ۸۵۰ فعال کاریګر لري او په راتلونکي کې پلان لري چې د ۹۰ څانګو په پرانسیتلو سره دا کچه ۲۲۰۰ تنو ته ورسوي. وړاندیزونه(Recommendations)
میوند بانک باید خپلو څانګو ته پراختیا ورکړي یعنی بر علاوه په ولایتونو په ولسوالیو کې خپلې څانګې پرانیزي تر څو هیوادوال د پانګې خداماتو څخه په پوره توګه برخمن شي. میوند بانک باید د خپل سود فیصدي کمه کړي تر څو تصدۍ د بانک څخه پور واخیستلی شي چې دا په خپله د مشتریانو د زیاتیدو سبب ګرځي. میوند بانګ باید د غریبو خلکو لپاره د پورونو د اخیستلو زمینه برابره کړې. میوند بانک باید په زیربییایي پروژو کې پانګه اچونه وکړي.
مصطفی إسحاق بوسحاقي
مصطفی إسحاق بوسحاقي (1967ميلادى) يو د ټاپوګانو نظري فزیک پوه د نسبیت تیوري، د ستورو فزيک، کیهان پېژندنه، د کایناتو پراختیا وه.
زده کړه
مصطفی إسحاق بوسحاقي په الجزایر کې زیږیدلی او لوی شوی، چیرته چې هغه د پوهنتون څخه دمخه زده کړې د بوویس په ښار کې بشپړې کړې. هغه په ​​1987 کې مونټریال ته لاړ. هغه په ​​1994 کې په مونټریال کې د کیوبیک پوهنتون څخه د کمپیوټر ساینس کې د لیسانس سند ترلاسه کړ او په 1998 کې د مونټریال پوهنتون څخه په فزیک کې اضافي لیسانس سند ترلاسه کړ. هغه بیا د کنگسټون په کوینز پوهنتون کې شامل شو، او په 2003 کې یې د عمومي نسبیت (د انشټاین د جاذبې تیوري) او نظري کاسمولوژي په اړه خپله دوکتورا مقاله بشپړه کړه.
د هغه په ​​مقاله کې د متفاوت کاسمولوژیو مطالعه شامله وه، د وریژو هولونه، د کمپیکٹ شیانو لپاره په عمومي نسبت کې دقیق حلونه (لکه د نیوټرون ستوري)، او د آینسټین معادلې ته یو معکوس چلند.
هغه د فضا او وخت د میراث د مطالعې لپاره د تیاره انرژي ساینس ساینسي همکارۍ فعال غړی دی ، په بیله بیا د تیاره انرژي سپیکٹروسکوپي وسیلې ، چې دواړه د کاسمیک سرعت او تیاره انرژي ملکیتونو محدودولو ته وقف شوي دي تجربې.
څیړنه او دندې
د مصطفی إسحاق بوسحاقي په کار کې د کاسمیک سرعت او اړونده تیاره انرژي د اصليت او لاملونو په اړه څیړنې، په کاسمولوژیکي پیمانه د عمومي نسبیت تجربې، په کاسمولوژي کې د جاذبې لینزونو کارول، د کهکشان داخلي سمون، او د متفاوت کاسمیک ماډلونه شامل دي.
په 2005 کې، إسحاق بوسحاقي او د هغه همکارانو د تیاره انرژی تر مینځ توپیر کولو او په کاسمیکی پیمانه د کاسمیکی سرعت د لامل په توګه د عمومی نسبت تعدیل کولو لپاره یوه لاره وړاندیز کړه. دا مفکوره د دې حقیقت پر بنسټ والړ و چې د کاسمیک سرعت په کایناتو کې د پراخوالي کچه او د لوی پیمانه جوړښتونو د ودې کچه اغیزه کوي. دا دوه اغیزې باید د یو بل سره مطابقت ولري ځکه چې دوی د جاذبې لومړنۍ تیوري پراساس دي. دا خپرونه یو له لومړیو څخه و چې د کاسمیک سرعت د لامل په توګه د بدل شوي جاذبې په پرتله تیاره انرژي کاروي، او د کاسمیک پیمانه تر منځ توپیرونه یې کارولي ترڅو د کاسمیک پیمانه د جاذبې تیوري ازموینه وکړي.
هغه او د هغه همکارانو بیا د ژورنالونو لړۍ ولیکل چې په کاسمولوژیکي پیمانه یې عمومي نسبیت ازمویلی، او هغه ته بلنه ورکړل شوه چې د ژوند مطالعاتو ژورنال کې د عمومي نسبت په اوسني حالت کې د 2018 بیاکتنې مقالې لیکلو لپاره بلنه ورکړل شي.
إسحاق بوسحاقي او د هغه همکارانو لومړی د سلوان ډیجیټل اسمان سروې څخه د کهکشان سپیکٹروسکوپي نمونې په کارولو سره په لویه پیمانه د کهکشان داخلي سمون کشف کړ.
هغه او د هغه همکارانو هم د لومړي ځل لپاره دا داخلي سمونونه د یو کیلوګرام مطالعې کې د کهکشان فوتومیټریک نمونې کې د خپل کیلیبریشن میتود په کارولو سره کشف کړل. إسحاق بوسحاقي او د هغه یو همکار د کهکشان د داخلي سیندونو او په ضعیفه جاذبه لینز باندې د هغې اغیزې په اړه د بیاکتنې مقاله لیکلې. إسحاق بوسحاقي او د هغه همکار لیکوال د کاسمولوژیکي ډیټاسیټونو ترمینځ د توپیرونو لپاره یو نوی ریاضيکي اندازه لیکلې چې د غلط مطابقت شاخص او همدارنګه تشریح نومیږي.
لړسرچينې
وېشنيزه:مصطفی إسحاق بوسحاقي وېشنيزه:ساينسپوهان
کنارک ولسوالي
کنارک ولسوالي (په پارسي کې: شهرستان کنارک)  د ايران د سيستان او بلوچستان ولايت یوه ولسوالي ده. د دغه ولسوالي پلازمېنه د کنارک ښار دی. دا ولسوالي ۹۸٬۲۱۲ تنه نفوس لري او مساحت یې ۱۱٬۵۶۷ کیلومتره مربع دی. د کنارک ولسوالي بنسټ په کال ۱۳۸۴ کېښودل شو.
سرچينې
وېشنيزه:د سيستان او بلوچستان ولايت وېشنيزه:د ايران ولسوالۍ
د خيبر پښتونخوا ايالتي جرګه
د خېبر پښتونخوا صوبايي اسمبلۍ په پاکستان کې د خېبر پښتونخوا قانون سازه جرګه ده. دا جرګه د پاکستان د اساسي قانون د 106 مادې لاندې تاسیس شوې. ولسي جرګه 124 څوکۍ لري، چې له دې جملې څخه 99 په مستقیم ډول ټاکل کیږي ، په داسې حال کې چې 22 څوکۍ د ښځو لپاره او 3 څوکۍ د غیر مسلم اقلیتونو لپاره ځانګړې شوې دي.
مدیریت
وفاقي حکومت يو ګورنر د صوبايي حکومت د مشر په توګه ټاکي او د خېبر پښتونخوا صوبه د خېبر پښتونخوا له ۲۴ ضلعو جوړه ده. ټاکل شوې اسمبلۍ خپل پارلماني مشر ټاکي، چې معمولا د اکثریت ګوند سره تړاو لري، او هغه د صوبايي کابینې په مرسته د حکومت مشري کوي. په کابینه کې د شاملیدو لپاره باید د خیبر پښتونخوا اسمبلۍ غړی وي. محلي حکومتونه د ولسوال په مشرۍ د ولسوالۍ په کچه فعالیت کوي.
تاریخ
په 1901 کې د خیبر پښتونخوا صوبې ته د چیف کمشنر تر ادارې لاندې د صوبې حیثیت ورکړل شو. په ۱۹۳۲ کال کې له ۳۱ کلونو وروسته د دغه ولایت د والي په توګه وپېژندل شو. په 1937 کې، د هند حکومت قانون 1935 په خېبرپښتونخوا صوبه کې نافذ شو چې لاندې د خیبر پښتونخوا قانون سازه اسمبلۍ جوړه شوه. د ۱۹۴۶م کال د مارچ په ۱۲مه نېټه د دې صوبايي قانون ساز اسمبلۍ لومړۍ غونډه د سردار بهادر خان په مشرۍ کې وشوه. په دې غونډه کې نوابزاده الله نواز خان د دې اسمبلۍ لومړی خطیب وټاکل شو او لالا ګردی لال یوه ورځ وروسته په ۱۳ مارچ ۱۹۴۶ کې لومړی نائب خطیب وټاکل شو. هغه مهال د دې اسمبلۍ د غړو شمېر ۵۰ وو. دغه مقننه جرګه په ۱۹۵۱ کال کې منحل شوه او د څوکیو شمېر یې ۵۸ ته لوړ شو. د پاکستان له جوړېدو وروسته د ۱۹۵۱ کال د دسمبر په ۱۵ د خیبر پښتونخوا ایالت د قانون ساز اسمبلۍ لومړنۍ ټاکنې وشوې. نوابزاده الله نواز خان يو ځل بيا د دې اسمبلۍ خطيب او خان محمد فريد خان نائب خطيب وټاکل شو. د ۱۹۵۵ کال د اکټوبر په ۳ مه د ون یونټ په توګه اعلانولو وروسته پاکستان په دوو صوبو وویشل شو، لویدیځ او ختیځ پاکستان. د مقننه اسمبلۍ دغه ودانۍ بیا د پېښور های کورټ په توګه اعلان شوه او اسمبلۍ ړنګه شوه. په 1970 کې، کله چې لویدیځ پاکستان یو ځل بیا تقسیم شو، د خیبر پښتونخوا صوبې قانون سازه اسمبلۍ هم بحال شوه. د اسمبلۍ له بحالۍ وروسته دلته انتخابات وشول او د قانون ساز اسمبلۍ نوم د صوبايي اسمبلۍ په نوم بدل شو. هغه مهال د دې اسمبلۍ د غړو شمېر ۴۳ و، چې دوه يې ښځې او يوازې يو اقليت غړی و. د ۱۹۷۲ کال د مۍ په دویمه نېټه د دې اسمبلۍ لومړۍ غونډه د پاکستان د کلیو پراختیا انسټیټیوټ په تالار کې جوړه شوه. د دې اسمبلۍ سپیکر محمد اسلم خان خټک او ارباب سیف الرحمان خان مرستیال سپیکر وټاکل شو.د ۱۹۷۷ کال د جولای پر پنځمه د مارشل لا له نافذېدو وروسته دغه اسمبلۍ او حکومت منحل شول. د ۱۹۸۵ کال د فبرورۍ په ۲۸ مه په صوبه کې بې طرفه انتخابات وشول. په 12 مارچ 1985 کې د حلف لپاره غونډه وشوه چې پکې په 14 مارچ 1985 راجا امان الله خان او احمد حسن خطیب او نائب خطیب وټاکل شول. په 1987 کې د خپل مجلس ودانۍ له جوړولو وروسته، دا په رسمي توګه د کلیو پراختیا ادارې څخه دلته لیږدول شوې.
ټاکنې
د ۲۰۱۳ کال ټاکنو کې پاکستان تحریک انصاف په لوی اکثریت وګټلو او په صوبه کې یې حکومت جوړ کړ.
۲۰۰۸
2008ء کے عام انتخابات میں عوامی نیشنل پارٹی اور پاکستان پیپلز پارٹی اکثریتی جماعتوں کے طور پر ابھریں اور حکمران اتحاد قائم کیا۔
۲۰۰۲
د ۲۰۰۲ کال په عامو انتخاباتو کې متحده مجلس عمل ۵۳ څوکۍ، عوامي نېشنل ګوند ۱۵ څوکۍ او پاکستان پیپلز ګوند ۱۰ څوکۍ ګټلې وې.
بېرونۍ تړنې
وېشنيزه:د خيبر پښتونخوا حکومت وېشنيزه:د پاکستان حکومت
مېلبورن پوهنتون
د ملبورن پوهنتون (په انگرېزي: UniMelb, Melbourne University ) د آسترېليا رسمي پوهنتون ده چې د مېلبورن په ښار ویکټوريا ایالت کې جوړ شوی. دغه پوهنتون په کال ۱۸۵۳م زېږديز کې رامنځته شو او د آسترېليا هېواد تر ټولو دوهم لرغونی پوهنتون گڼل کېږي. مېلبورن پوهنتون د ټایمز لوړو زده کړو د موسسې لخوا ،  په نړۍ کې د پوهنتوني اکادمیکو ډلبنديو سروې له مخې او د تايوان ملي پوهنتون د لوړو زده کړو ډلبنديو سروې کې د آسترېليا تر ټولو ښه پوهنتون شمېرل شوی. د ټایمز لوړو زده کړو د ډلبندۍ سروې له مخې مېلبورن د نړۍ ۳۴م ښه پوهنتون گڼل شوی ، خو د کيوـ اېس QS نړېوال پوهنتون د ډلبنديو سروې له مخې مېلبورن ۳۱م کچې باندې د زده کړو ښه مرکز شمېرل شوی. همدارنگه تر ټولو نوې سروې د ۲۰۱۴م زېږدي کال کې د کيوـ اېس نړېوال پوهنتون له مخې د مضامینو لخوا د مېلبورن پوهنتون په ټولې نړۍ کې په دوهمې کچې ښه ياد کړی. همدارنگه په ۸مې کچې باندې د پانگونې او بانکي زده کړو کې ياد شوی ، د وکالت زده کړو او ساپوهنیزو زده کړو کې یې ۱۰م ځای خپل کړی. د رنځپوهنې زده کړو له مخې په ۱۲مې کچې ياد شوی او د سولگرپوهنې او مالوماتي تخنیک د زده کړو له مخې یې په ۱۵م ځای گڼلی.
د مېلبورن پوهنځیو ځايي استوگنځای په پارکوېل کې دی. دغه ځای د مېلبورن سهیلي (شمالي) خواته يوه سوداگریزه ښاريه کې موقعیت لري. همدارنگه د مېلبورن پوهنتون نورې ودانۍ او زده کړنځايونه لري چې د وېکټوريه په سیمو کې ودانې شوي. د ۱۸۷۲م زېږدي کال راپدېخوا مېلبورن پوهنتون سره راز رازو پوهنځيو غړیتوب اخیستی چې له مخې یې ۱۲ پوهنځي نوي شوي چې نژدې ښاريه سیمو کې شتون لري او دغه پوهنځی د اکادمیکو زده کړو برسېره د بدن روزنې (ورزښت) (سپورټ) او کولتوري زده کړو خپرونې هم لري او د فاکولتو تر څنگ د زده کړيالانو لپاره استوگنځای هم شته. د مېلبورن پوهنتون د ۱۱ شاوخوا بېلو اکادمیکو ځانگړیزو څخه رامنځته شوی او د څویزو زده کړنځايونو (انسټټیوټس) او څېړنو مرکزونو سره ملکاري لري چې د بېلگې له مخې د طبي څېړنو والټر او اېلايزه هال انسټټيوټ ، د عقلي روغتيا او ماغزو پوهنیزې څېړنې لپاره د فلوري انسټټیوټ ، د مېلبورن عملي وټه ییز انسټټيوټ او ټولنیزو څېړنو مرکز همدارنگه گراتن انسټټيوټ يادولای شو. د ۱۵ لوړو زده کړو ښوونځيو له مخې د مېلبورن سوداگریز ښوونځي ، د مېلبورن څارنوالۍ او وکالت ښوونځي او د مېلبورن رنځپوهنې ښوونځي یې په ځانگړي توگه ډېر نوموتي گڼل شوي. د آسترېليا څلور لومړي صدراعظمان او پينځه معاونین يا وزیران له همدې مېلبورن پوهنتون څخه فارغ شو ي. اووه د نوبل مډال گټيالي هم په مېلبورن پوهنتون کې زده کړيالان ول.
پوهنتوني نښه
د مېلبورن پوهنتون لکه د نړۍ نورو پوهنتونونو په څېر د ځاني پېژندنې لپاره يو پوهنتوني نښان لري چې په شین رنگ يې منځ پوښل شوی او د نښې په منځ کې د يوې ښځې خيالي انځور د وزرو په لرلو سره کښل شوی اوڅلور ستوري يې د بريا د پوهاوي په تکل څلورخواته د انځور يانې سر خوا ، پښو خوا ، ښي اړخ ته او کیڼ اړخ ته جوړ شوي. همدارنگه د پېژند نښې لاندې يوه خلاسه پټۍ جوړه شوې چې په منځ کې یې په لاطیني ژبې يوه داسې وراشه لیکلي : موږ د نوي پېر سره باید وده وکړو (Postera crescam laude). دغه وراشه  د روم لرغوني شاعر هورېس لخوا وېل شوې.
د پوهنتون پېښلیک
د مېلبورن پوهنتون بنسټ هېيوچايلډرز وپتېيه. دی د ماليې وزیر او عمومي محاسب و. ده په لومړي ځل د ملي بودیجې د سمبالښت په وخت د پوهنتون د بنسټ لپاره ۱۰۰۰۰ سټرلنگ پونډ بېل کړل چې د استرېليا د تاسیساتو او عمل د يوې قانوني مادې پر بنسټ په کال ۱۸۵۳م زېږدي کې د جنورۍ په ۲۲مه د پوهنتون نوم رامنځته شو. په هماغه مهال نوموړي پوهنتون کې د رنځپوهنې (طب) ، قانونپوهنې او سنداراپوهنې د بريلیکونو سټې يادې شوې. د نوموړو زده کړنیزوڅانگو لپاره د اړتيا په توگه د وخت حکومت لخوا هر کال  ۹۰۰۰ پونډه بسپنه ومنل شول او ۲۰۰۰۰ نور پوڼډ یې د نورو ودانيو لپاره ومنلې.
د پوهنتون د بنسټ ډبره د جولای په ۳مه کال ۱۸۵۴م کې کېښودل شوه  او په همدې نېټې د رياستي کتابتون بنسټ هم کېښودل شو. زده کړې په کال ۱۸۵۵م زېږدي کې پیل شوې چې شاوخوا درې پروفیسران (د لوړو زده کړو استادان) او شپاړس زده کړيالان یې درلودل. له همدې شپاړسو زده کړيالانو څخه یې يوازې څلور فارغ شول نور يې په زده کړو کې پاتې شول. په رسمي توگه د پوهنتون ور د وېکټوريا د کالوني پېر پر مهال د سیمې مرستيال ـ والي سر چارلس هوتم د اکټوبر په ۳مه کال ۱۸۵۵م زېږدي کې پرانیست. د پوهنتون لومړنی مشر ريس رېډمونډ بېري وټاکل شو چې تر خپل مړینې پورې، کال ۱۸۸۰م زېږدي په نوموړې دندې ټاکل شوی ريس و. په کال ۱۸۸۱م زېږدي کې دغه پوهنتون ته په لومړي ځل د ښځې ورتگ يوه بريا وگڼل شوه ځکه چې په وېکټوريا پېر کې ټولنه مذهبي دودياله وه چې ښځې د لوړو زده کړو لپاره اجازه نه درلوده. په ۲۰۰۳م زېږدي کې د مېلبورن پوهنتون خپل ۱۵۰ کلن بنسټ کلیزه ونمانځله.
اداري چارې
د پوهنتون اداري چارې د پارلمان لخوا سمبال شوي. په ۲۰۰۹م زېږدي کې ورته د مېلبورن پوهنتون تگلوری وېل شوي. د ادارې منځی په مشورتي جرگې پورې اړه لري چې ډېر مهم مسولیتونه لري. د بېلگې په توگه : د مشر ريس ټاکنه ده ، د مرستيال ريس ټاکنه ده او د پوهنتون د سرمعلم ټاکل پکې راځي. همدارنگه د پوهنیزې ستراتيژۍ او د پوهنتون بودیجې لپاره يې مسولیت د پارلمان په سر دي. برسېره پر نورو پالیسيو چې د پارلمان لخوا وضعه کېږي د باندنیو زده کړيالانو، د ده اړخیزه زده کړيالانو بدلولو لپاره د قانون رامنځته کول  او اکادمیکو غړو ته د باندنيو څېړنیزو زده کړو لپاره ، د ښوونیزو تگلارو او عملي زده کړو لپاره مشورتي غړي او تنظيمات برابرېږي. د بريلیکونو او فارغولو کوميټه (Committee of Convocation) په فاکولتې کې د فارغینو او په تناسبي ډول د غړو ټاکنې چاره په غاړه لري.
اداري بسپنې
په ۲۰۰۸م زېږدي کې پوهنتون شاوخوا ۱.۱۰۵ بيليونه ډالر بسپنه درلوده چې د آسترېليا د زده کړنځايونو د بسپنو تر ټولو ډېره برخه وه. اوس دغه بسپنه لا غوړېدلې او د څو کالونو د تېرېدو سره ۱۰۰ میلیونه ډالره د کاله راباسي. په ۲۰۰۸م زېږدي کې لږ څه ټکنۍ ځکه وه چې په هاغه کال کې وټه وځپل شوه چې له ۲۰۰۷م ـ ۲۰۱۰م پورې یې دوام درلود. په پرتله د شتمنو امریکايي پوهنتونونو د آسترېليا د پوهنتونونو بسپنې ډېرې لږې بسپنې دي.
پوهنتوني سويه
پوهنتون ۱۱ اکادمیکې څانگې لري چې له مخې یې ځینې د يوه ښوونځي په توگه يوه اکادمیکه سند د فراغت گڼل کېږي. په آسترېليا کې له دغه پوهنتون څخه د فراغت او پاتې شؤو محصلینو (زده کړيالانو) کچه له نورو پوهنتونونو څخه هم لوړه ده او هم ټيټه ده. دغه پوهنتون د هېواد په کچه تر ټولو لوړه د داخلېدو غوښتنه لري. په ۲۰۰۹م زېږدي کې د لسانس لپاره ۹۴.۰۵ غوښتنې کچه وه. لدې وراخوا پوهنتون تر ټولو هراړخیزه تکړه زده کړيالان مني او ۵۰٪ څخه یې يوه کچه ټيټ هم نه پرېږدي چې پوهنتون کې ومنل شي. شرايط يې ډېر تشریفاتي او لوړو سلايقو باندې سمبال دي. د ۲۰۰۹م زېږدي د ټايمز د لوړو زده کړو د پوهنتوني سويو له سروې داسې ښکاري چې د مېلبورن پوهنتون په ټول آسترېليا کې د ۳۰ تکړه پوهنتونونو په کتار کې وگڼل شو. خو د مضامینو او اکادمیکه څانگو له مخې درې څانگې یې په ۲۰ تکړه اکادمیکو کتارونو کې شمېرل شوي.
څېړنيز ډگر
د مېلبورن پوهنتون پدې ټینگار لري چې د همغاړو هېوادونو په ټولگي (CSIRO) کې تر اوسه دوی تر ټولو ډېره بسپنه او لگښت په پوهنیزو بوبي (ساينسي) څېړنو او صنعتي شننیزو څېړنو باندې لگولې. په ۲۰۱۰م زېږدي کال پوهنتون ۸۱۳ میلیونه ډالر په څېړنې لگولي. په هماغه کال کې پوهنتون په دولتي کچه د آسترېليا د ماسترۍ بريلیکونو وېشلو تر ټولو لوړه کچه کې و او همدارنگه یې نړېوالو څېړونکو ته د ماسترۍ په کچه ډېر بورسونه او د سرمحققي څېړنیزو بریلیکونو ته چې ۳۲۲۲ کسانو ته ورکړل شوي ول تر ټولو لوړو کچو کې گڼل شوي. چې له مخې یې ۷۱۵ څېړونکو بريلیکونه ترلاسه کړل.
مېشته پوهنځي
د مېلبورن پوهنتون ټولټال ۱۲ پوهنځي لري ،چې د هغو له کتاره یې اووه پوهنځي شاوخوا سره د کرکېټ لوبغالي څخه راچاپېره د پوهنتون انگړ شمالي خواته څېرمه دي چې د هگۍ په بڼه راټول دي. دغه سیمه د کالج کريسنټ په نوم پېژندل شوې. نور پينځه پوهنځي د پوهنتون د لوبغالو څخه دباندې ودان شوي. د دغو ځايي مېشته پوهنځيو مسولیت د زده کړيالانو لپاره د استوگنځای وربرابرول او په بشپړه توگه د پوهنتون هراړخیزه با تجربه تعلیم ورکول په بر کې نیسي
ودانیزه بڼه
د پوهنتون د انگړ شاوخوا ځينو دغو ودانیو لکه زوړ ـ کواډرېنگل او بلډوین سپنسر دواړه د خپل پیر هنري مخ سینگاروي. نوی ـ ویلسن هال د ځايي اصلي ودانۍ ځایناستی دی ځکه چې د اور له کبله ورانه شوې وه.
کتابتونونه
د مېلبورن پوهنتون کتابتون په کال کې درې میليونه لیدونکي لري او د ۴۲ میلیونه شاوخوا کتابونه ترې هر کال پورېږي. په کتابتون کې تولټال د ۳.۵ میلیونو توکو شاوخوا پراته دي ، چې دغه شمېره له کتابونو ، ډي ويډيانو ، انځورونو ، برېښنايي سلايډونو ، سندرتوکو ، نخشو ، چاپي پاڼو رسالو ، او پوستکالیو څخه گڼل کېږي. دغه کتابتون د ۳۲۰۰۰ برېښنايي کتابونو آرشیف هم لري او په سلهاؤ توکبنسټونه او ۶۳۰۰۰ عمومي تخصصي ژورنالونه په برېښنايي ډیجټل بڼې لري.
په ټول پوهنتون کې څو څانگې کتابتونونه ودان شوي چې په لاندې ډول راسپړل کېږي :
د پوهنتون نورپوهنیز انگړونه
مېلبورن پوهنتون څلور نور پوهنیز انگړونه هم لري چې په مېټروپولیټن مېلبورن کې د برنلي ، ساوتبېنک ،هاتورن او ويرييبي په نومونو يادېږي. د برنلي پوهنیز انگر کې د کرهڼې او لرغوني زراعت زده کړې پر مخ وړل کېږي. د لوبگرۍ هنر او ښکلي هنرونه د ساوتبېنک پوهنیز انگړ کې ځای لري. د سوداگرۍ کورسونه او وټپوهنه په هاتورن پوهنیز انگړ کې ورزده کېږي او د وترنرۍ ، بیتارۍ پوهنې زده کړه په ویريبي پوهنیزو انگړونو کې ورکول کېږي. د وېکټوريې سیمې ته څېرمه کرېسویک او ډوکي پوهنیزو انگړونو کې د ځنگلونو اړونده زده کړې او کرهڼې زده کړې کورسونه پر مخ وړل کېږي ، چې پخوا دغو انگړونو کې ډېر شمېر زده کړيالانو ته د استوگنې ځای جوړ شوی ؤو. اوس د لنډو مودو کورسونو لپاره او څېړنیزو پروژو لپاره ترې گټه پورته کېږي. د شيپارټون پوهنیز انگړ د کلیوالو سیمو اړونده روغتيايي چارو اکادمیک مرکز په نوم کور بلل کېږي او همدارنگه د غاښو رنځپوهنيزه فاکولتې او د رنځپوهنې فاکولتو ودانۍ هم ده.
سرچينې
وېشنيزه:د آسټراليا پوهنتونونه
سید شاه سعود
یو شعر پوره ژوند او سید شاه سعود
محبت سرسری قصہ نہیں ھے
ذرا تفصیل میں جانا پڑے گا
(شاہ سعود)
لیک: اجـــــــمل فـــاروقـــــی
.ـــــــــــــــــــــــــ د شاعری اغاز او ارتقاء ته که نظر وشی نو ډیر لرغونے تاریخ لری په هر ملک هره ژبه کښی شعر تخلیق شوے او وس هم تخلیق روان دے. مګر ډیره د تعجب خبره داده که یوه زمانه کښی زر شاعران وی تاریخ دوا دری ژواندی ساتلی ځنی شاعرانو په خپل وخت کښی دومره تخلیق کړے چی ضخیم ضخیم کتابونو تری چاپ کیده مګر دا خبره ډیره ضروری ده چی سړے مقدار نه بلکی معیار ژواندے ساتی ځنی شاعران په یو څو کلامونو ژواندی پاتی شوی لکه عمر خیام وغیره ځنی شعرونو خو داسی وی چی ډیر کم وی مګر دومره زور وی پکی چی شاعر ژواندے ساتلے شی لکه د خاطر دا شعر خلک چی نخه وولی ګوری ورته تا چی مخ پټ کړو نو ګوزار دی وکړو
یا د حمزه بابا دا شعر وائی اغیار چی د دوزخ ژبه ده زه به جنت ته د پښتو سره زم
دا رنګ د سیف الرحمن سلیم صیب دا شعر د وړو وړو خدایانو دی بنده کړم لویه خدایه زه به چا چا ته سجده کړم
داسی شعرونو کښی لوی کمال دا وی چی د هر چا په ژبه ترانه وی
ددی اوګد تمهید نه بعد به وس د سید شاه سعود پدی شعر رڼا واچؤم محبت سرسری قصہ نہیں ھے ذرا تفصیل میں جانا پڑے گا
هسی خو د شاه سعود صیب هر کلام هر شعر زړه راښکونکے وی مګر زه دا خبره دعوی سره کوم که چرته شاه سعود صیب بیخی شعر نه وے تخلیق کړے او صرف دا شعر ئی زمانی ته پریخودے وے پدی شعر کښی دومره څه شته چی شاه سعود صیب به ئی ژواندے ساتلے وے په ظاهر که وکتل شی شعر کښی څه نه ښکاری یو ساده شعر ښکاری مګر که چرته دا شعر راوسپړل شی نو پدی کښی بلها معنی او بلها کمالات پټ پراته دی ددی شعر د ټولو نه لوی کمال سهل ممتنع ده یوه خبره شعر کښی کؤل انتهائی ګران کار دے او بیا دومره جامع خبره په لنډ بحر کښی کؤل انتهائی ګران کار دے شاه سعود صیب پدی شعر کښی د لفظونو د کفایت شعاری نه په مکمله توګه کار اخستے که دا شعر تشریحی تنقید زاوئی سره مونږ وګورو نو فلسفه محبت ئی په داسی انداز کښی ځاے کړی ګمان می نشی که ددی نه ورته څوک خه لفظی او معنوی جامی واغوندی لفظ سرسری او تفصیل د شعر فصاخت او بلاغت کښی ډیره اضافه کړی په شعر کښی داسی څه لفاظی او مصنوعیت هم نشته چی د شعر ساخت یا معنی ته ئی نقصان رسؤلے وی یو خوا که وکتل شی شاعر د معنو سمندر شعر له راوړے د محبت مزے نزدی نه پری کوی د محبت صیح تناسب د محبت اصل مفهوم د محبت اصل مقصد د محبت اهمیت په ټولنیز ژوند کښی د محبت مثبت کردار سپیڅلی مینه تش په نوم د لباسی مینی غندنه د محبت د سرسری قصی اعنی د محبت په نوم تیروتنی مکر فریب دجل نه کار اخستل که وکتل شی پدی شعر کښی تنبیه شدید طنز هم شته بلخوا د شعر په دوئمه مصرع کښی تاکیدا خبره شوی په لفظ ذرا تفصیل" کښی د ړومبی مصرعی جواب شوے یو خوا صنعتی مخاطبه ده مګر پټه ده بلخوا ددی مخاطبی جواب شوے عموما چی مونږ شعرونه ګورو ربط ئی داسی نوی شوے لکه څنګه چی دلته کوم ربط دے زه بغیر د څه مبالغی نه دا خبره کؤم که چرته غالب پشان نابغه روزګار شاعر دا شعر اوریریدلے وے نو چری به ئی هم مومن خان مومن تا دا نه وو وئیلی چی زما دیوان واخله او دا شعر راکړه تم میرے پاس ہوتے ہو گویا جب کوئی دوسرا نہیں ہوتا   بلکی د شاه سعود صیب ددی شعر غوښتنه به ئی کؤلے محبت سرسری قصہ نہیں ھے ذرا تفصیل میں جانا پڑے گا (شاہ سعود)
ښوونیزه فلسفه
ښوونیزه فلسفه د یوې ښوونیزې تګلارې په څېر ډېره د یوې فلسفې یا خدای پېژندنې تګلارې په توګه نه وه، لکه څنګه چې په دیالیکتیت (مناظره) استدلال ډېر ټینګار کېده ترڅو د استنباط له لارې پوهه پراخه او تناقص حل کړي. په ټولګې او لیکنو کې ډېری د څرګنده مناظرې بڼه اخلي؛ یعنې له دود څخه یوه موضوع د پوښتنې په ډول راوړل کېږي او مخالف ځوابونه ورکول کېږي، موافق ځوابونه تر استدلال لاندې نیول کېږي او مخالف استدلالونه یې په ځواب کې وړاندې کېږي. په سخت درېځه دیالیکتیکې تګلارې د ټینګار له امله، ښوونیزه فلسفه همدارنګه د زدکړو په نورو برخو کې هم وکارول شوه.
د ښوونیزې فلسفي ځينې مهمې څېرې د کانتربیري اوسېدونکی انسیلم (د ښوونیزې فلسفي پلار)، پیتر ابیلارد، د هیلز اوسېدونکی سکندر، البیرتوس مګنوس، دونز کاتس، د اوکام اوسېدونکی ویلیام، بوناوینچر او توماس اکویناس دي. د ۱۹۶۵ – ۱۲۷۴ز کلونو تر منځ د اکویناس Summa Theologica لوی اثر (د خدای پېژندنې په اړه د بشري پوهې اثار) د منځنۍ پيړیو، ښوونیزې او مسیحي فلسفو اوج ګڼل کېږي؛ او هغه وخت پیل شوه چې اکویناس د روم د سانتا بینا کلیسا په ولایتی شورا کې د مرشد غړي په توګه کار کولو او د سینت توماس اکویناس د پونټیفیکل پوهنتون مخکښ ګنل کېږي. د ښوونیزې فلسفه په دود کې او همدارنګه د لوتران  او اصلاح شوو مفکرینو تر منځ، ترټولو مهم کار د اکویناس په دوره کې تر سره شوي دي، د بېلګې په توګه د فرانسیسکو سواریز، لویز دی مولینا له خوا.
رېښه پېژندنه
د "scholastic" او "scholasticism" اصطلاحات د scholasticus له لاتیني کلیمې څخه اخستل شوي چې د یوناني کلیمې σχολαστικός (scholastikos) څخه لاتین ته اړول شوي دي چې له σχολή (scholē)، "school" (ښوونځي) څخه اخیستل شوی صفت دی. Scholasticus ښوونځي ته د اړوند په معنی دی. Scholastics نږدې ټول د «ښوونځي کسان» و.
پخوانۍ ښوونیزه فلسفه
په لوېدیځ کې د زده کړې لومړۍ بنسټیزه بیاکتنه د منځنیو پېړیو په لومړیو کې له کارولینجې رنسانس سره را منځ ته شو. شارلمان، د پیزا د اوسېدونکي پیټر او د یارک د اوسېدونکي الکوین په مشوره، د انګلستان او ایرلینډ پوهان را جذب کړل. په ۷۸۷ میلادي کال کې د یو فرمان پر بنسټ، هغه د خپلې سترواکۍ په هره کلیسا کې ښوونځي جوړ کړل. دا ښوونځي چې له هغې څخه د ښوونیزې فلسفې (scholasticism) نوم اخیستل شوی، د منځنیو پېړیو د زده کړې مرکزونه وګرځېدل.
د ښوونیزې فلسفې نور درې بنسټ ایښودونکي د یوولسمې پیړۍ پوهان پیټر ابیلارډ، د کانتربیري اوسېدونکی قاعد اعظم لانفرانک او د کانتربري اوسېدونکی قاعد اعظم انسلم وو.
دا دوره د ډېری یوناني آثارو د 'بیا کشف' شاهده وه چې په لاتیني لویدیځ کې له منځه تللي وو. د لسمې پېړۍ په پیل کې، په هسپانیه کې پوهانو د ژباړل شويو آثارو په راټولولو پیل وکړ او د دې پېړۍ په وروستۍ نیمه کې یې د اروپا پاتې برخو ته خپرول پیل کړل. په دولسمه پېړۍ کې د اندلس له بېرته نیولو وروسته د عیسوي پوهانو لاره هسپانیا ته نوره هم پرانیستل شوه او کله چې دا اروپایان له اسلامي فلسفې سره مخ شول، نو د ریاضي او ستورپوهنې په برخه کې یې د عربو د پوهې یو لوی ګنج پرانیستلو. پوهانو لکه د بات اوسېدونکی ادیلارډ هسپانیا او سیسلي ته سفر وکړ، چې د ستورپوهنې او ریاضیاتو، د اقلیدیس د اصولو د لومړۍ او بشپړې ژباړې په ګډون، اثار یې لاتین ته و ژباړل.
په همدې وخت کې، د لاون اوسېدونکی انسلم په مقدسو کتابونو د حاشیه لیکنې ترتیب سیستماتیک کړ، چې د ابیلارډ په آثارو کې د دیالیکټیک (د منځنۍ پېړۍ ترویویم یا دریو خپلواکه هنرونو د بحث موضوع) د را پورته کېدو په تسلط سره تعقیب شو. پیټر لومبارد د کلیسا د مشرانو او نورو چارواکو د ویناوو یا نظرونو یوه ټولګه ترتیب کړه.
د عقل غاښ
د عقل غاښ (په انګرېزي: Wisdom tooth) د انسان وروستي غاښ ته ويل کېږي چې ځوانۍ په وخت کې د ۱۸ کلنۍ څخه تر ۲۵ کلنۍ پورې په خوله کې راشين کېږي. دا غاښ ښايي په ځينو کسانو کې په ځنډ يا ژر راشين شي.
جوزف چېمبرلېن
جوزف چمبرلین Joseph Chamberlain جوزف په ۱۸۳۶ کال د دجولای په ۸ نېټه د لندن ښار کې زېږېدلی او په ۱۹۱۴ کال کې د جولای ۲د لندن ښار کې مړ شوی. جوزف سوداگر، په ټولنیزو اصلاحاتو کې ځانگړی رول لوبونکی. افراطې سیاستمدار، سرسخته امپریالست او د نورو افراطي کونکی وو. د سیاسي پارټي پالیسي ته کار کولو نه ېې عملي بریا زیاته خوښوله او په سیاست کې ېې عملی بریا تر تنظیم ته وفاداره پاتې کېدو غوره گڼله. جوزف د لندن ښار نامتو بوټ جوړونکي زوی وو چې خپله ېې له پوهنتونه نفرت کاوه او په ۱۶ کلنی کې ېې په سوداگري پېل وکړ. په ۳۸ کلنی کې په مدني چارو کې لاس وهنه پېل کړه او ځان ېې د بېرمېنگم ښار لپاره ولسوال کاندید کړ او په تعلیمي سیستم کې اصلاحاتو، د کورونو جوړونه کې بهتري او په ښار کې د خلکو لپاره نورو اسانتېاوو برابرولو جوزف ته ملي امتېاز وروباښه. په ۴۰ کلنی کې جوزف د انگلستان د گاز او اوبو سیستم لپاره ډېر کار وکړ چې په خپل دوران کې تر ټولو بریالی انگریز بلل کېده. په ۱۸۷۶ کې ېې ځان د انگلستان پارلمان ته کاندید کړ خو د پارلمان غړو د جوزف افراطي نظریاتو او د ده په پالیسی پورې ځان نه تړلو وېرولي وو. په دې دوره کې جوزف د محلي حکومت اصلاحاتو ته کار وکړ او د غریبو لپاره ېې د کورونو غوښتنه وکړه، د دې تر څنگ ېې تعلیم مفت کړ د دهقانانو لپاره د ۳ جیربه ځمکې او یوې غوا غوښتونکی شو. په ۱۸۸۰ کې ېې د ایرلنډ سره هم په اصلاحاتو کې همکاري وکړه په ۱۸۹۵ کې د انگلستان د مستعمرو لپاره د بهرنیو چارو وزیر وټاکل شو چې ډېر ژر پرې په جنوبي افریقا کې د جرمونو تور پرې ولگېد ( د بوېر په نامه جگړه ېې وکړه بوېر هغه جرمنیان او هالنډیان چې افریکنرس هم ورته وایی په جنوبي افریقا کې مېشت ووپر دوي ېې حمله وکړه). خو وروسته له تحقیقاتو ېې خپل سپیناوی وکړ دا جنگ د جوزف لخوا په مخ ولاړ چې د دې جنگ له وجې انگلستان ته په نظامي او سیاسي لحاظ تاوان واوښت په اروپا کې په سیاسي لحاظ بې ملگري پاتې شو جرمنانو چې تل ېې غوښتل له انگرېزانو سره سیاسي اتحاد ولري له لاسه ورکړ او هم ېې ډېر نظامي تلفات ولیدل. له دې وروسته بیا بېرمېنگم ته ولاړ او ځان ېې کاندید کړ همدا ېې اخری سیاسی بریا وه او له هغې وروسته پرې مغزي سکته راغله چې تر مرگه پورې ېې بې پناه او بېچاره کړ
تړلې لیکنې
لندن وېلز
ایټالیایي ژبه
ایټالوي ژبه (ایټالیایي) په ایټالیایيitaliano) د لاتیني ژبو کورنۍ څخه ده چې له اسپاتیایي، فرانسوي او پرتګالي ژبو سره نیږ دي والی لري.
دالګوپول
<templatestyles src="Module:Infobox/styles.css"> دالګوپول د بلغاریا په ورنا ولایت کې یو ښار دی چې په 2001 کال کې یې نفوس 5,319 و.
چکری
چکري ( انگریزی : Chakri) د پاکستان د جهیلم ولسوالۍ په پنډ دادن خان تحصیل کې د یونین کونسل دولت پور د کلي یو کلي دی.
اردکان ولسوالي
اردکان ولسوالي (په پارسي کې: شهرستان اردکان)  د ايران د يزد ولايت یوه ولسوالي ده. د دغه ولسوالي پلازمېنه د اردکان ښار دی. دا ولسوالي ۹۷٬۹۶۰ تنه نفوس لري. د اردکان ولسوالي بنسټ په کال ۱۳۴۸ کېښودل شو.
سرچينې
وېشنيزه:د يزد ولايت وېشنيزه:د ايران ولسوالۍ
اسمدرفو
سميدرپيو يا اسمدرفو چې په سربي ژبهCMедерево ليکل کيږي  د سربیا د مرکزي سربیا ولایت یو ښار دی چې په 2006 کال کې يې 62,807 تنه نفوس درلود.
سرچینې
وېشنيزه:سربيايي ښارونه وېشنيزه:سربيايي ژبه وېشنيزه:سربيايي وېشنيزه:سربيا
د انګلستان د انګلو- ساکسون تاریخ
د انګلستان انګلوساکسون یا هم د منځنۍ پېړۍ د لومړیو وختونو انګلستان، چې له ۵مې تر ۱۱مې  پېړۍ پورې، یعنې د روم تر ولکې لاندې  د برتانیې له وروستیو وختونو نه په ۱۰۶۶ز کال کې د نورمنیانو تر فتحې پورې موجود و. دا د انګلوساکسون له بېلابېلو سلطنتونو نه جوړ انګلستان و، تر دې چې په ۹۲۷ز کال کې د انګلستان د لوی سلطنت په توګه متحد شو. د پاچا اتلستان (۹۲۷ تر ۹۳۹ ز) په وخت کې دا هېواد د کنات شمالي سیند د لنډمهالې سترواکۍ یوه برخه شو او په ۱۱مه پېړۍ کې د انګلستان، ډنمارک او ناروې ترمنځ ځانته اتحادیه جوړه شوه.
انګلوساکسونیان د الماني ژبو اړوندې ډلې غړي وو، چې د اروپا له شمال لوېدیځو برخو نه د لویې بریتانیا ټاپو سویلي برخې ته کډوال شول. له دې امله د انګلوساکسون تاریخ پر ایټالیا باندې د روم د کنټرول تر پای ته رسېدو وروسته د فرعي رومي انګلستان اړوند دورې په لړ کې پیلېږي او په ۵مې او ۶مې زېږدیزې پېړیو کې د انګلوساکسون اړوند سلطنتونو رامنځته کېدل پیلېږي ( تر ډېره د اووه اصلي سلطنتونو په توګه پېژندل کېږي: نارتمبریا، مرسیا، ختیځ انګلیا، اسکس، کنت، ساسکس او وسکس) چې په اوومه پېړۍ کې د دوی مسیحي کېدل، د وایکینګونو او ډنمارکي کډوالو اړوند یرغلونو ګواښ؛ د ۹مې او ۱۰مې پېړیو په اوږدو کې تر ویسیکس هژموني لاندې او په ۱۰۶۶ز کال کې د نورمنیانو له خوا د ویلیم فاتح په وسیله د انګلستان په فتح کولو سره د انګلستان تدریجي یووالی پای ته رسېدل وو.
د انګلوساکسون هویت د نورمنیانو له فتحې نه وروسته پر خپل ځای پاتې شو او د نورمنیانو تر واکمنۍ لاندې د انګلیسانو په نامه وپېژندل شول، چې له سلتیانو، ډنمارکیانو او نورمنیانو سره د ټولنیز او کلتوري ادغام او یوالي له لارې په اوسنیو انګلیسي وګړو بدل شول.
تاریخي شالید
لکه څنګه چې پر بریتانیا باندې د روم اشغال په ختمېدو و، درېیم قنسطنطین د ۴۰۶ز کال په ډسمبر  کې په ګال باندې د المانیانو د یرغل په غبرګون کې یې له راین سیند نه په تېرېدو سره د پوځ پاتې برخې له بریتانیا نه واېستلې. د رومي ـ انګلیس مشران د سمندري بریدونو او په ځانګړې توګه د انګلستان په ختیځو سواحلو کې د پکیتیانو (Picts) پرمټ د سمندري بریدونو له امله له امنیتي ستونزې سره مخ شول. د رومي – انګلیس مشرانو توافق دا و، چې د انګلو- ساکسون له عسکرو (چې د فوډراتي په نامه مشهور و) نه مرسته وغواړي، چې هغوی ورته یوه سیمه وسپارله. په ۴۴۲ز کال کې انګلوـ ساکسونیانو ظاهراً له دې امله بغاوت وکړ، چې دوی ته یې حقوق او پیسې نه وې ورکړل شوې. روماني ـ بریتانویانو د لوېدیځې سترواکۍ د روم قوماندان اتیوس (د بریتانویانو د شکایتونو په نامه سند) نه د مرستې غوښتنه وکړه، که څه هم د لوېدیځ روم سترواک هونوریوس د بریتانیا سیویتاس (civitas) ته یا د هغه اړوند برخو ته لیک لیکلی و او په ۴۱۰ز کال کې یې دوی ته وویل، چې د خپل ځان دفاع ته مو پام وي. بیا څو کاله د بریتانویانو او انګلیسانو تر منځ جګړې وشوې، جګړې د ۵۰۰ز کال شاوخوا پورې دوام درلود، یعنې تر هغه چې د بادون غره په جګړه کې، بریتانویانو انګلوساکسونیانو ته سخته ماتې ورکړه.
د انګلیس یووالی (۱۰مه پېړۍ)
له ۸۷۴ز کال نه تر ۸۷۹ز کاله پورې د مرسیا لوېدیځه نیمایي برخه د دویم سیوولف (Ceowulf II) پرمټ اداره کېده، چې د ایتیلرید پرمټ واک ته رسېدلی و. د ویسکس لوی الفرد د ۸۸۶ز کال په شاوخوا کې ځان د انګلو ساکسون پاچا وټاکه.
په ۸۹۹ز کال کې د الفرډ تر مړینې وروسته د هغه زوی اډوارډ ایلډر د هغه ځایناستی شو. اډوارډ د الفرډ له لمسیانو ایتیلستان، لومړی ادموند او ایدرید سره یو ځای د وایکینګانو پر وړاندې د مقاومت تګلارې ته دوام ورکړ.
کله چې ایتیلرید په ۹۱۱ز کال کې مړ شو، د هغه کونډې د «مرسیان میرمن» په لقب سره د مرسیان ولایت اداره کاوه. د مرسیان ولایت د پوځ قوماندان په توګه هغې له خپل ورور اډوارډ دی ایلدر سره کار وکړ، تر څو د مرسیان ولایت هغه ځمکې بېرته ترلاسه کړي، چې د ډنمارک تر کنټرول لاندې وې. اډوارډ او د هغه ځایناستو د الفرد د fortified burhs شبکه پراخه کړه، چې د هغوی د سټراټېژۍ یو مهم توکی و او هغوی ته یې دا وړتیا ورکړه چې برید وکړي. اډوارډ په ۹۱۳ز کال کې ایسکس بېرته ونیو. د اډوارډ زوی ایتیلستان نورتمبریا له ځان سره یوځای کړ او د ویلز پاچاهان یې مجبور کړل چې تسلیم شي. په ۹۳۷ز کال کې د برونانبورګ په جګړه کې هغه د سکاټلنډیانو، ډنمارکیانو او وایکینګیانو اتحاد ته ماتې ورکړه او د ټول انګلستان پاچا شو.
په بریتانیا کې له مېشتو بریتانویانو او ډنمارکیانو سره د انګلوساکسون یو شمېر نور سلطنتونه د ویسیکس په وسیله له اداره کېدو ناخوښ وو. په پایله کې د ویسیکس د یوه پاچا مړینې په تېره بیا په نورثامبریا کې لوی بغاوت له ځانه سره درلود. د الفرډ مشر لمسی اډګر، چې په ۹۵۹ز کال کې سلطنت ته رسېدلی و، په ۹۷۳ز کال کې یې په باث کې په سر تاج کېښودل شو او تر لږې مودې وروسته نورو برتانوي پاچاهانو په چیستر کې له هغه سره ولیدل او د هغه واک یې ومانه.
په دینلاو کې د ډنمارکي او اسکانډیناویایي کډوالو شتون ډېره تلپاتې اغېزه درلوده. د هغه ځای خلکو هلته له مېشت کیدو نه سل کاله وروسته ځانونه د «لښکر» په توګه معرفي کړل. پاچا اډګر په ۹۶۲ز کال کې داسې یو قانون تصویب او خپور کړ، چې د نورثامبریا خلک په کې شامل وو، له همدې امله هغه یې د ارل اولاک (چې ټول پوځ په کې ژوند کاوه یعنې ارلدوم) په نامه یاد کړ. په اوسنۍ انګلیسي ژبه کې له ۳،۰۰۰ نه زیاتې داسې کلمې شته، چې اسکانډیناویایي ریښې لري او په انګلستان کې له ۱۵،۰۰ نه د زیاتو سیمو نومونه اسکانډیناویایي ریښې لري. د بېلګې په توګه د توپوګرافیک نومونه لکه هاو، نورفولک او هاو، شمالي یارکشایر، چې د زاړه نورس هاګر له کلمې نه اخیستل شوی او د غونډۍ، غوټې یا تپې په معنا ده. په لرغونپوهنه او نورو اکاډمیکو برخو کې د انګلو - سکانډیناوي اصطلاح تر ډېره په انګلستان کې د سکانډیناویایي کلتور لپاره کارول کېږي.
انګلستان د ډنمارکیانو او نورمنیانو تر فتحې لاندې (۹۷۸ تر ۱۰۶۶ز کلونه)
اډګر له خپل شپاړس کلن سلطنت وروسته په ۹۷۵ز کال کې مړ شو، په داسې حال کې، چې یوازې ‎دېرش کاله عمر یې درلود. د ځایناستي په توګه یې ځینې ​​​​مشرانو د هغه د کوچني زوی ایتیلرید ملاتړ وکړ؛ خو د هغه مشر میرنی ورور اډوارډ د ځایناستي په توګه وټاکل شو، چې شاوخوا دولس کلن و. د هغه واکمني له ډېرې ګډوډۍ سره مل وه، او درې کاله وروسته په ۹۷۸ز کال کې هغه د خپل میرني ورور د یو شمېر ساتونکو او پلویانو په وسیله ووژل شو. ایتیلرید په دې بریالی شو، چې واک ترلاسه کړي او که څه هم هغه اته دېرش کاله واکمني وکړه، چې د انګلستان په تاریخ کې تر ټولو اوږده پاچاهي وه، هغه د «نا چمتو ایتیلرید» نوم خپل ځان ته وټاکه، ځکه چې هغه دا ثابته کړه چې د انګلستان تر ټولو ناورین راوړونکی پاچا و. ویلیام مالمسبري شاوخوا سل کاله وروسته «د انګلستان د پاچاهانو تاریخ» په نامه خپل کتاب کې لیکي: د ایتیلرید په هکله خپله سخته نیوکه داسې بیانوم، چې هغه د حکومت کولو پر ځای سلطنت اشغال کړی و.
کله چې ایتیلرید د پاچاهۍ د تاج کېښودلو په حال کې و، په ورته وخت کې د ډنمارک پاچا ګورمسون هڅه کوله چې عیسویت په خپله واکمنۍ کې جبري کړي. د هغه ډېری رعیت دا نظر خوښ نه کړ او د ۹۸۸ز کال نه لږ څه مخکې د هغه زوی سویین خپل پلار له سلطنت څخه لرې کړ. هغه یاغیان چې په کور کې خلع سلاح شوي وو، داسې برېښېده، چې هغوی د انګلیس په سواحلو کې د بریدونو لومړۍ څپې رامنځته کړې وې. یاغیانو په خپلو بریدونو کې ډېر ښه عمل وکړ، چې د ډنمارک پاچاهانو پرېکړه وکړه، تر څو خپله دا فعالیتونه په غاړه واخلي.
په ۹۹۱ز کال کې وایکینګانو ایسپویچ لوټ او تالا کړ، چې له دې سره یې بېړۍ په ایسکس کې مالدون ته نږدې وچې ته ورسېدلې. ډنمارکیانو له انګلیسانو نه د باج او تاوان غوښتنه وکړه؛ خو د انګلیس قومندان بیرتنوت ورسره و نه منله. هغه د مالدون په جګړه کې ووژل شو او انګلیسانو په اسانۍ سره ماتې وخوړه. تر هغه راهیسې داسې ښکارېدل، چې وایکینګانو به چې هر ځای وغوښتل هلته به یې برید کاوه. هغوی د انګلیسانو مقاومت نه کولو ته ډېر سپکاوی کاوه، آن د الفردین د burhs سیستمونه هم ناکام شول، داسې ښکاري چې ایتلرد د بریدګرو له ساحې بهر پټ شوی و.
بانسکا بیستریتسا
بانسکا بیستریتا په الماني Neusohl) په سلواکي Banská Bystrica) د سلواکیا هیواد په بانسکا بیستریتسا سیمه پروت ښار دی.
بنجامين بينيکر
بنجامين بينيکر (9 نومبر 1731 – 19 اکتوبر 1806) یو افريقايي الاصله امریکایی طبيعيت پوه، رياضي پوه، ستورپېژندونکی او د کال هندارې (کالنۍ "سالنامه" د کال د تاريخونو او موسم په اړه عمومي معلوماتو جدول) لیکوال و. لکه څنګه چې د ځمکې څښتن و، نوموړي همدا راز د کچ ګر (جريب کش) او کروندګر په توګه  هم کار کړی.
د ميريلينډ د بالتمور په ولسوالۍ کې د ازادو افريقايي الاصله امريکايي مور او پلار کره زېږېدلی و، پلار يې پخوا مريی شوی و، بينيکر يا کم او يا بيخي رسمي زده کړې نه وې کړې، او تر ډېره بريده يې زده کړې خپله کړې وې. نوموړی په يوه سروی کې له « Major Andrew Ellicott» سره د مرستې کولو له امله شهرت لري، کومې سروی چې د متحده ايالاتو د فدرالي پلازمېنې کولمبيا ولسوالۍ اصلي پولې وټاکلې.
د ستورپېژندنې په اړه د بينیکر پوهې له هغه سره مرسته وکړه چې له سوداګريز اړخه د کالهندارو يوه بريالۍ لړۍ ولیکي. نوموړي د مريتوب او توکميزې برابرۍ د موضوعاتو په اړه له «تاماس جيفرسن» سره لیکنې تبادلې کړې. د مريتوب د لغوه کونکو مبارزينو او د توکميزې برابرۍ پلويانو د بينيکر د کارونو ستاينه کړې، او خپاره کړي يې دي. که څه هم د بينيکر د جنازې په ورځ د يوې اور لګېدنې له امله د هغه ډېرې لیکنې او توکي له منځه ولاړل، بيا هم د هغه يو ژورنال او يو شمېر اثار وژغورل شول.
بينيکر له مړينې وروسته يو ولسي اتل وګرځېد، د کوم له امله چې د هغه د ژوند ډېر روايتونه په مبالغې يا ښايست سره وړاندې شول. د نورو ستاينو په څېر، د پارکونو، ښوونځيو او کوڅو نومونه هم د هغه د کارونو يادګارونه دي. (1)
(2) Bedini, 1969, p. 7. "The name of Benjamin Banneker, the Afro-American self-taught mathematician and almanac-maker, occurs again and again in the several published accounts of the survey of Washington City [D.C.] begun in 1791, but with conflicting reports of the role which he played. Writers have implied a wide range of involvement, from the keeper of horses or supervisor of the woodcutters, to the full responsibility of not only the survey of the ten-mile square but the design of the city as well. None of these accounts has described the contribution which Banneker actually made."